b'\n_START_ARTICLE_\nLedo mil\xc5\xbein\xc4\x97\n_START_PARAGRAPH_\nLedo mil\xc5\xbein\xc4\x97\xc2\xa0\xe2\x80\x93 planeta mil\xc5\xbein\xc4\x97, daugiausiai sudaryta i\xc5\xa1 u\xc5\xbe vandenil\xc4\xaf ir hel\xc4\xaf sunkesni\xc5\xb3 element\xc5\xb3, toki\xc5\xb3 kaip deguonis, anglis, azotas ir siera. Saul\xc4\x97s sistemoje yra \xc5\xbeinomos dvi ledo mil\xc5\xbein\xc4\x97s Uranas ir Nept\xc5\xabnas._NEWLINE_Astrofizikos ir planetologijos moksluose terminas \xe2\x80\x9eledas\xe2\x80\x9c nurodo lakiuosius cheminius junginius, kurie u\xc5\xbe\xc5\xa1\xc4\x85la ma\xc5\xbedaug 100 kelvino laipsni\xc5\xb3 temperat\xc5\xabroje. Tokie junginiai yra vanduo, amoniakas arba metanas, atitinkamai u\xc5\xbe\xc5\xa1\xc4\x85lantys 273, 195 ir 91 kelvino laipsni\xc5\xb3 temperat\xc5\xabrose. XX a. 10-ajame de\xc5\xa1imtmetyje planetos mil\xc5\xbein\xc4\x97s Uranas ir Nept\xc5\xabnas buvo i\xc5\xa1skirtos \xc4\xaf atskir\xc4\x85 klas\xc4\x99, atskirai nuo kit\xc5\xb3 planetos mil\xc5\xbeini\xc5\xb3 Jupiterio ir Saturno. B\xc5\xabtent jos tada atitinkamai ir gavo pavadinim\xc4\x85 ledo mil\xc5\xbein\xc4\x97s. Urano ir Nept\xc5\xabno planetose yra labai ma\xc5\xbeai ledo b\xc5\xabsenos vandens. Vanduo egzistuoja kaip superkritinis skystis._NEWLINE_Ledo mil\xc5\xbeines sudaro tik 20\xc2\xa0% vandenilio ir helio, tuo tarpu kitose planetose mil\xc5\xbein\xc4\x97se, Jupiteryje ir Saturne, yra 90\xc2\xa0% vandenilio ir helio.'